Държавен вестник, бр. 30, 2017 г., стр. 55

БРОЙ  30	
Д Ъ Р Ж А В Е Н  В Е С Т Н И К 	
СТР.  55  
c) наименование, седалище и адрес на 
управление и единен идентификационен 
код – за юридическо лице или едноличен 
търговец, или еквивалентни данни за 
чуждестранно юридическо лице;
d) идентификационни данни на акреди-
тирания обект (местоположения, за 
които е предоставена акредитация със 
съответен адрес);
e) основание за издаването му – нормативен 
акт, стандарт, ръководство;
f) вид на дейността по оценяване на съ-
ответствието, обхват, дата на издаване 
и срок на валидност; обхватът може 
да бъде представен в приложение към 
сертификата;
g) подпис на изпълнителния директор на 
агенцията или на заместник изпълни-
телния директор в случаите по чл. 10, 
ал. 5 ЗНАООС; 
h) номер и дата на приложението, ако има 
такова;
i) дата на първоначалната акредитация в 
случаите, когато има получена. 
Приложение към сертификат за акреди-
тация: 
Приложението към сертификата за акреди-
тация съдържа подробно описание на обхвата 
на акредитация в зависимост от различните 
видове акредитации.
Сертификатът за акредитация се издава 
в един оригинален екземпляр на български 
език. Приложението, което е неразделна част 
от него, се издава в два оригинала, един за 
акредитираното лице и един за архива на 
агенцията. 
Проектът на обхвата на акредитация се 
предоставя за съгласуване от ООС за при-
емливост от техническо и терминологично 
естество, освен в случаите, когато се отнася 
за промяна, поискана от ООС с декларация, 
и когато промяната не е била обект на оценка 
на място и не е била съобщена на ООС чрез 
доклад от оценката. Проектът на обхвата на 
акредитация трябва да бъде върнат в ИА БСА 
в срок до 5 дни с положен подпис от предста-
вляващия ООС на всяка страница. 
По желание на ООС, който не оперира на 
територията на Република България, серти-
фикатът и приложението се издават само на 
английски език. 
При желание на ООС ИА БСА издава 
сертификат и приложението към сертифи-
ката на английски език след представяне от 
страна на ООС на превод на сертификата и 
приложението на английски език, извършен 
от сертифициран регистриран преводач, и 
документ за платена сума съгласно Ценораз-
пис на услугите по акредитация на ИА БСА 
(BAS QR 8). 
Сертификатът с приложението – заповедта 
за акредитация, се получават от представител 
на юридическото лице, ръководителя на акре-
дитирания ООС или надлежно упълномощено 
от него лице срещу документ за внесена сума 
съгласно Ценоразпис на услугите по акреди-
тация на ИА БСА (BAS QR 8).
Сертификатът за акредитация е поименен и 
не подлежи на преотстъпване или прехвърляне 
от страна на акредитираното лице. 
Издадените сертификати за акредитация 
се завеждат в публичен регистър на лицата 
с предоставена акредитация. За проверяващи 
по околна среда ИА БСА информира компе-
тентните органи. 
Сертификатът и приложението към него са 
собственост на ИА БСА. При получаване на 
нови документи за акредитация, за преакре-
дитация или при преиздаване ООС е длъжен 
да върне оригиналите на предоставените му, 
станали невалидни документи в срок, както 
следва: 
· 14-дневен срок от получаването на заповед 
за ограничаване, временно ограничаване 
обхвата на акредитацията, спиране или 
отнемане на акредитацията;
· във всички останали случаи, включително 
при преакредитация и разширяване на 
акредитацията, при получаване на новите 
документи за акредитация.
ООС е длъжен да получи сертификата 
за акредитация и приложението към него в 
срок до 15 дни от датата на уведомяването. 
При неполучаване на документите за акре-
дитация в указания срок ИА БСА ще спре 
акредитацията. 
5. ПОДДЪРЖАНЕ НА АКРЕДИТАЦИЯТА
Акредитацията е с валидност 4 години от 
датата на издаване на сертификата за акре-
дитация. Поддържането на акредитацията се 
извършва за целия период на валидност на 
сертификата за акредитация. Поддържането 
на акредитацията включва надзор и други 
действия, извършвани от агенцията, с цел да 
се осигури непрекъснато съответствие на дей-
ността на акредитираните лица с изискванията 
и процедурите за акредитация на агенцията 
и запазване на доверието в качеството на 
предлаганите от акредитираните лица услуги.
След предоставяне на акредитация акре-
дитираните ООС се оценяват периодично. До 
изтичане на валидността на акредитацията 
ИА БСА извършва периодични надзорни 
оценки.
По време на периода на валидност на 
акредитация акредитираният ООС може да 
промени (ограничи или разшири) обхвата на 
акредитация, като срокът на валидност на 
предоставената акредитация не се променя. 
Решенията за спиране на акредитацията за 
целия или спиране на акредитацията за част от 
предоставения обхват (временно ограничаване 
на обхвата), за ограничаване и отнемане на 
акредитацията се вземат при изпълнение на 
правилата на т. 4.3.7 от настоящата процедура.